JAS บวกคืนเกือบ 3% คาดนักลงทุนซื้อเก็งกำไรหลังร่วงยาว 6 วันติด
JAS บวกคืนเกือบ 3% คาดนักลงทุนซื้อเก็งกำไรหลังร่วงยาว 6 วันติด ล่าสุด ณ เวลา 11.29 น. อยู่ที่ 7.30 บาท บวก 0.20 บาท หรือ 2.82% สูงสุด 7.30 บาท ต่ำสุดที่ 7.20 บาท ด้วยมูลค่าซื้อขาย 75.65 ล้านบาท
7 ก.พ. 2561

ผู้สื่อข่าวรายงานว่า ราคาหุ้นบริษัทจัสมิน อินเตอร์เนชั่นแนล จำกัด (มหาชน) หรือ JAS ล่าสุด ณ เวลา 11.29 น. อยู่ที่ 7.30 บาท บวก 0.20 บาท หรือ 2.82% สูงสุด 7.30 บาท ต่ำสุดที่ 7.20 บาท ด้วยมูลค่าซื้อขาย 75.65 ล้านบาท

ทั้งนี้ ราคาหุ้น JAS ปรับตัวขึ้น คาดว่านักลงทุนเข้าซื้อเก็งกำไร หลังราคาหุ้นปรับตัวลงต่อเนื่อง 6 วันติด นับตั้งแต่ราคาปิดอยู่ที่ระดับ 7.80 บาท เมื่อวันที่ 29 ม.ค.61 หรือคิดเป็นการปรับตัวลง 11.27%
ด้าน บล.กสิกรไทย ระบุในบทวิเคราะห์ แนะนำว่าควรเน้นในกลุ่มหุ้นที่อิงกับเศรษฐกิจในประเทศ (Domestic Theme) ซึ่งจะได้ประโยชน์จากดัชนีชี้นำเศรษฐกิจในประเทศที่ดีต่อเนื่อง มองกลุ่มธนาคาร BBL KTB น่าสนใจที่สุด รองลงมายังคงเป็นค้าปลีก CPALL HMPRO COM7 และ นิคมอุตสาหกรรม AMATA WHA กลุ่มหุ้นปันผลสูงมีความน่าสนใจในการเข้าเก็บสะสม BCP GLOW SC PSH INTUCH SPALI
นอกจากนั้นสามารถที่จะเลือก Trading กลุ่มหุ้นที่มีวงเงินใน Block Trade สะสมไว้สูง ซึ่งเชื่อว่าได้เกิดการขายตัดขาดทุนไปหนักแล้ว และมีโอกาสสูงที่จะถูกซื้อคืนทำ Technical Rebound ได้เช่น IVL TOP TRUE JAS  AOT